Sünekdohh.  Tähelepandava erirühma metonüümiliste ülekannete piirkonnas moodustavad sünekdohhid, kus osa esin­dab tervikut; Kreutzwaldi stiilis on see tähelepanu osutus ter­viku asemel mõnele esinduslikule osanähtusele, inimese puhul eriti mõnele esindusorganile, eriti silmapaistev. Need esindavad poeetilise ülekande kõige lihtsamat vormi ja tõendavad veel kord, et Kreutzwaldile polnud omane kõrgem poeetiline lennukus.